Afeef 


Qoraalka Af-Soomaaliga: Dib-u-eegis 


Inkastoo aanan ahayn qof ku xeeldheer cilmi-afeedka afkeenna hooyo, haddana 
waxaan dareemayaa inuusan jirin qoraal midaysan oo aynu adeegsanno. Baraha 
internet-ka, buugaagta, iyo farriimaha la'isweydaarsadaba waxaad ku arkaysaa 
qoraal iskhilaafan oo aan isku dhan u socon. Waxaan soo bandhigayaa fikirkayga ku 
aaddan kala-duwanaanshaha qoraalka afkeenna. Waxaana laga yaabaa inaan 
aniguba ku dhaco shabaagta qoraal-habowga ee aan kaga hadlayo qoraalkaygan 
kooban. 


Hordhac 

Qoraalkan kooban waxaan kaga faalloon doonaa dayaca iyo dayac-tir la'aanta soo 
food-saartay qoraalka afka Soomaaliga. Ugu horrayn, jiritaanka luuqaduhu waa 
mucjiso llaahay sida Quraanka ku xusan 1 . Sidaynu ogsoonnahay, luuqaddu waxay 
fududeysaa xiriirka bulshada. Bulshadu waxay ku xiriirtaa, kuna wada-socotaa, 
qoraal ama qowl (hadal). In la dayaco ama la daryeeli waayo middood (qoraalka 
ama qowlka) waxay sababtaa dib-u-dhaca bulshadaas. waxaana yaraada, amaba 
xumaada, xiriirkeeda cilrmiyeed. Taasina waxay horseeddaa in jiilasha soo socda loo 
gudbin waayo aqoon tayo iyo xikmadba leh. 

Ka hor intaan la qorin Af-Soomaaliga, xiriirka Soomaalidu wuxuu ku koobnaa 
"hadal" la'isu tabiyo. Taasina waxay keentay in ay lumaan qaar badan oo ka mid ah 
gabayada iyo hadal-murtiyeedka Soomaalida. Inkastoo intii ka hartay hadal- 
murtiyeedyadaas maqal ahaan loo duubay, qaarna la qoray, haddana dheehashada 
macnahoodu waa sii gabaabsi sababa badan oo jira awgood, balse aan qormadan 
kooban lagu faahfaahin Karin. 

Faahfaahinta iyo falanqaynta sababaha dib u dhaca Af-Soomaaliga waa mid laga 
sugayo dadka ku xeeldheer cilmi-afeedka. Aalaaba waxaa Af-Soomaaliga laga 
eegaa, oo wax laga qoraa, dhanka suugaanta iyo hal-abuurka, hayeeshee, waxaa 
baylah la dhigay qoraalkiisa. 


1 Quraanka kariimka. Juska 21. Suuradda Al-Ruum: Aayadda 22. 

Ka-warqabid la'aanta hannaan-socodka qorista afka Soomaliga waxay halis ku 
tahay bahda aqoonyannada Soomaaliyeed. Qoraal-habowga afkeenna hooyo 
wuxuu xannibayaa in aynu is dhaafsanno aqoonta aynu soo barannay oo la rabo in 
loo gudbiyo bulshada Soomaaliyeed. Sidaan kor ku xusay, qoraalku wuxuu qayb- 
libaax ka qaataa gudbinta aqoonta. Haddaba qoraal qalloocan oo si feejignaan leh 
aan loo qorin wuxuuu gaarsiiyaa akhristaha farriin khaldan—waaba haddii la 
dhadhansado macnihiisee! 

Waxaa muhiim ah in laga fekero, lagana baaraan-dego, jiilasha soo socda iyo waxay 
naga dhaxli doonaan. Jiilashaas waa inaan ban cidlo ah la dhigin. Waxay naga 
dhaxlayaan waa aqoonteenna oo qoran. Hubaal waxaa ah in qoraalku yahay qaabka 
keliya ee ugu da'da weyn ee bini'aadanku, ilaa manta, ku wada xiriiro. Haddaba 
maanay nala gudboonayn in aynu qoraalkeenna ugu gudbinno tafiirteenna sida ugu 
habboon oo ugu faseexsan? 

Waxaan u qoray qormadan kooban inaan daan-daansado, baraarujiyana, fikirka 
aqoonyahannada Soomaaliyeed meel walboo ay joogaan; Daan-daansi aan uga gol- 
leeyahay inay Soomaalidu dib u jallecaan geeddi-socodka qoraalka afkeenna 
hooyo. 


Ahamiyadda qoraalka Af-Soomaaliga: 

Maahmaah baa ahayd: waari mayside, war ha kaa haro. Aqoonta iyo waaya- 
aragnimada Soomalida maanta waxay ku waari kartaa qoraal. Qoraal weeleeya 
xikmadaha is daba yaal ee kaydka u ah jiilasha is daba taxan. Dhaqankaaga, 
taariikhdaada, iyo soo-jireenkaagaba waxaa laga fahmaa qoraallada waara ee kuu 
soo tabinaya waayihii tagay. Qoraal qalloocani wuxuu sababaa taariikh lunta; 
taariikhdaas oo dhaxal-gal u noqon lahayd jiilasha soo kacaya. Waxayna 
muhiimaddu tahay in loo qoro jiilashaas khaladaadka maanta dhacaya si ay berri 
uga dhawrsadaan. Haddaynaan innagu si sax ah u qoranin maanta, dad kalaa inoo 
qori oo fikir khaldan naga faafin doona! Shaki kuma jiro in Soomaalidu buugaag ay 
qoraan, laakiin su'aashu waxay tahay: sidee loo qoraa buugaagtaas? 

Kala-duwanaanshaha qoraalka Soomaalida 

Buugaag badan ayaa laga qoray taariikhda, sooyaalka, suugaanta, iyo dhaqanka 
Soomaalida. Laakiin waxaa fajiciso ah kala-duwanaanshaha qaab-qoraaleedka Af- 
Soomaaliga ee ku qoran buugaagtaas! 

In kastoo luuqaddu isku mid tahay, haddana, waxaa kala duwan sida loo qoray 
erayada la adeegsaday. Mar haddii luuqad qura (Af-Soomaali) wax lagu wada qoray, 
waa in erayaduna isku qoraal noqdaan. 

Waxaad ku arkaysa Barta Wikipedia 2 in Af-Soomaali khaldan lagu qoray; Tani 
khatarteeday wadataa. "Hal-abuur" see loo qoraa? Waa marka koowaade, bal u 
fiirso sawirka hoos ku yaal. Hal-abuur oo laba qoraal la siiyay: "Hal Abuur" iyo 
"Halabuur". 


Hal Abuur 

Halabuur (Af-lnginis composer, Af-Carabi U ^L>) waa qof haybad u leh diyaahnta ereyada ay ka samaysan tahay heesl Slda caadlga 
ah qofka halabuurka lehl wuxuu awood iyo aqoon uleeyahay inuu sameeyo tix, dhowr bayd gabay ama geeraar ah, kuwaasi oo marka 
laxan la saaro laga dhigo hees 

Qofka halabuurka ahi wuxuu samayn karaa gabay. geeraar, buraanbur, majaajilo iyo wixii la mid ah Sidoo kale. halabuurku waa nooc 
ka mid ah abwaanimada. 

Qoraalka gudaha oo kooban [qari] 

1 Tusaale 

2 Qoraalo La Xidhiidha 

3 Linkiyo Banaanka 

4 Totraac 


Laga sooxigtay: www.wikipedia.org 

Waxaa xusid mudan in labada qoraal ee kala duwani isku xigaan. Taasoo 
macnaheedu yahay in qofka qoray uusan dhab ugu fiirsan kan hore markuu kan 
xiga qorayay. 


2 www.wikipedia.org 

Waa marka lobaade, qofka qoray—hadduu Soomaali yahay—inuu u fiirsaday ahayd 
qoraalka afkiisa hooyo maadaama uu u gudbinayo caalamka, illeen afkeenna hooyo 
innagaa matalnee. 

Haddaba, labada qoraali [Hal Abuur iyo Halabuur) sax ma wada noqon karaan! 
Waxaa kaloo is-weydiin mudan: sida loo qeexay labada eray ma sax baa? Ma si sax 
ah baa loo turjumay (Carabi iyo Ingiriis)? Haddaynaan ilaashan afkeenna hooyo yaa 
inoo ilaalin? Ma ummado kalaan ka sugnaa inay noo ilaashaan? Mise waa cidna 
uma maqna ceelna uma qodna ? 

Tusaale kalena aan ku daree, erayga "dowlad-goboleed" (oo ah eray aynu aad u 
isticmaalno) waxaad arkaysa isagoo loo dhigay sidan: Dowladgoboleed', Mar kalena 
loo rogay: dowlad-goboleed; mar saddexaadna loo dhigay: dawlad-goboleed. 

Haddii aan sii caddeeyo: marna waa la kala dhambalay labdii eray, mar kalena waa 
la isku xiray, mar saddexaadna waxaa xarafkii "o" lagu bedelay "a". 

Saddexdaas qoraal ee uu qaatay " dowlad-goboleed ", maxaa loo sababeeyay? 

Waxaynu kala horarsanno hal-abuurnimo iyo dowlad-goboleednimo, ma waxaynu 
maraynaa inaan isku khilaafno qoraalkoodii?! 


Iqa 


Dawlad goboleed 

Dawiac-goboieed i; Afdngmis Admnistrative regions Af-Carabi waa gcboilo dai ka tirsan isia markaana leh xukkun hoosaad kuna dhisan qaabka ah in ay degmooynka ka 
kala yimaadaan ergooyin ka kooban siyaasiin iyo odayaal dhaqameedyo ayaa waxay magacaabayaan ergo 100 qof ah waxay dooranayaan 4 qof oo ka socda degmada una 
gudbaya heer gobol 

Qoraalka gudaha oo kooban [qari] 

1 Faalo 

2 Sidoo kale fiiri 

3 Tixraac 

4 Xigasho 


Laga sooxigtay: www.wikipedia.org 


Inuu eray qaato laba qoraal waa in la sababeeyaa. Tusaale ahaan Af-ingiriiska 
(English), oo dalal badan lagaga hadlo, waxaa ku jira erayo laba qoraal yeesha. 
Waxaa ka mid ah erayadaas: program/programme, center/centre, honor/honour. 
Macnaha erayadaasi muhiim ma ahan haddeer. Waxaa muhiim ah in aan 

sababayno kala-duwanaanshaha qoraalkooda. Sababtuna waxay tahay erayada 
hore waa qaab-qoraaleedka dalka Ingiriiska, halka kuwa kalena yihiin kan 
Maraynkanka. 

Waxaa la oran karaa, in kastoo hal luuqad ay wadaagaan, waa labo dal oo kala fog 
degaan ahaan; waana laba dal oo ku kala duwan dhaqan ahaan. lyadoo ay sidaas 
tahay, haddana, waxaa mamnuuc ah in la isla isticmaalo labada qoraal ee kala 
geddisan—waa kan dalka Ingiriiska iyo Maraykankee. Haddaad wax ku qoraysid Af- 
Ingiriisi adoo adeegsanaya hab-qoraaleedka Maraykanka, waa inaadan la 
isticmaalin kii dalka Ingiriiska. 

Erayada Af-Soomaaliga ah ee lagu kala duwanyahay mid iyo lobo ma ahan. 
Erayadaas waxaad ku arkaysaa buugaagta iyo warbaahinta, intaan loo imaan 
Baraha Bulshada. Waxaa kaloo la-yaab leh, in qoraagu qudhiisu isku khilaafo 
qoraalka erayga—marba si u rogo, oo hadba doc ka maro! 


Qaar ka mid ah erayada qoraalka badan aynu siinnay 3 


Qoraalka 

koowaad 

Qoraalka labaad 

Qoraalka saddexaad 

Dowlad- 

goboleed, 

Dawlad- 

goboleed 

Dowlad goboleed 

Dawlad goboleed 

Maskax-maal 

Maskax maal 

Maskaxmaal 

Muruq-maal 

Muruq maal 

Muruqmaal 

Maahmaah 

Maah maah 

Maah-maah 

Af-Soomaali 

Af Soomaali 

Afsoomaali 

Dhaqan-celis 

Dhaqan celis 


Dal-tabyo 

Dal tabyo 


Xabaal- 

wadareed 

Xabaal wadareed 

xabaalwadareed 

War-murtiyeed 

War murtiyeed 


Dhiiri-gelin 

Dhiiri gelin 

Dhiirigelin 

Gaashaandhigga 

Gaashaandhiga 



3 Erayadaan dhammaan Bogagga Internet-ka ee Af-Soomaaliga ku qoran ayaan ka soo xigtay; ma ahan kuwo aan 
anigu qoraalkooda allifay! 

ls-casilaad 

Is casilaad 

Iscasilaad 

Dulqaad 

Dul qaad 


Saxansaxo 

Saxan saxo 


Fadhi-ku-diri 

Fadhi ku dirir 


Beri subax 

Berri subax 


Baroor-diiq 

Baroor diiq 

Baroordiiq 

U gaar ah 

Ugaar ah 


U sheegay 

usheegay 


Wada-tashi 

Wadatashi 

Wada tashi 

Sawir-qaade 

Sawirqaade 

Sawir qaade 

Oday- 

dhaqmeed 

Oday dhaqameed 


Dal-ku-gal 

Dal ku gal 


Lafa-gur 

Lafa gur 


Dhaqan-gal 

Dhaqan gal 


Xeer-hoosaad 

Xeer hoosaad 


Aqal-Soomaali 

Aqal soomaali 


Laab-la-kac 

Laab la kac 

Laablakac/laab-lakac 

Qurba-joog 

Qurba joog 


Waayo-arag 

Waayo arag 


Kadib 

Ka dib 


Kamid ah 

Ka mid ah 


Daah-fur 

Daah fur 

Daahfur 

Roob-la-dhac 

Roob la dhac 

Roobla dhac/roobladhac 

Daba-qabasho 

Dabaqabasho 

Daba qabasho 

Jaha-wareer, 

jaah-wareer, 

jaaha-wareer 

Jahawareer, jahwareer, 

jaahwareer, jaahawareer 

Jaha wareer/jaaha wareer 


Ogoow oo igama ahan inaan soo koobo erayada sida kala duwan loo dhigay. Bal 
adba booqo Baraha warbaahinta Soomaalida oo indhahaaga kaga bog. 

Is-daba-dhigista erayada Af-Soomaaliga way ku kala duwanyihiin Soomaalidu. 
Tusaale ahaan, qof baa wuxuu qorayaa: 

"u goodho waxaa bgiikob soocoo..." 

"waa muLtisagLiisxil goomoo ." 

Qof kalena wuxuu u qorayaa sidan: 

"\upoodho waxaa lagu kala soocaa..." 

"waa inuu isagu is xilgaamaa ." 

Marka su'aashu waxay tahay: maxaa sababay ? 

Su'aashaas laba jawaaab mid ayay yeelan kartaa: 

1. In ilaha laga soo xigto qoraalka Af-Soomaaliga aysan iyagu midaysnayn oo ay 
ardayda (Soomaalida) siinayaan qoraal kala duwan. Ma u malaynayo in 
arrinkaasi yahay mid kas loo sameeyay, laakiin waa mid uu keenay ka- 
fiirsasho la'aan marka la qorayo bugaagta Af-Soomaaliga laga barto. Taasina 
waxay salka ku haysaa burburka aynu ku jirno iyadoo faraha laga qaaday dib- 
u-eegista qoraalka Af-Soomaaliga. Ama, 

2. In ay san jirin ilo dhab u darsaya qoraalka saxda ah ee Af-Soomaliga, sidaas 
daraadeedna ay Soomaalidu hadba geed la fuulaan oo qofba say la noqoto 
uu u xarriiqo afkeennii—sida erayada aan kor ku tusaaleeyay. 


Maahmaah baa waxay ahayd: hadal waa mergi hadba meel u jiidma; Haddana ma 
qoraalkii baa mergi isaguna noqday oo waa la jiifiyaana bannaan, la joojiyaana 
bannaan? 

Daryeelidda Af-Soomaaliga horaa looga hadlay. Qoraallo badan oo dhinacyo kala 
duwan taabanayana ayaa laga qoray. Tusaale ahaan, wuxuu abwaan Axmed Faarax 
Cali "Idaajaa" wax ka qoray Af-Soomaliga iyo warbaaahinta; waxaa si tafatiran loo 
soo bandhigay naxwaha Af-Soomaaliga; waxaa si kooban looga hadlay fanka 
qoraalka; waxaa faah-faahin laga baxshay xeerka astaamaynta qoraalka; waxaaba 
laga digay dabar-go'a Af-Soomaaliga ! Si kastooy ahaataba, waxay u muuqataa 
inaynu qoraalladaas ku waantoobin. Waxaad mooddaa in aynaan dareensanayn 
waxyeellooyinka lagala kulmi karo daryeel la'aanta afkeenna hooyo. 

Waxyeellooyinka qoraal-xumada Af-Soomaaliga: 

Isbedelka macnaha (ujeeddada qoraaga) 

Haduusan qoraagu u fiirsan qoraalka erayada, waxaa fudud in khalad loo fahmo 
ujeeddadiisa. Hadduu qofba suu rabo wax u xarriiqo, qofba suu rabuu wax u 
fahmayaa; waxaan ula jeedaa: qoraal aan midaysnayni, fahan aan midaysnayn buu 
keenaa! 

Akhristuhu ma ahan inuu fasirto hadalka qoraaga, ee waa qoraagu inuu caddeeyo 
ujeedkiisa. Ma ahan akhristuhu inuu u dulqaato qoraalka khaldan ee Af-Soomaliga; 
Kaasi waa dulqaad aan meeshiisi ool. U hadal saad rabtid, balse sida saxda ah wax 
u qor. Ma ahan akhristuhu inuu la kacaa-kufo fahanka qoraalkaaga; Mana ahan 
akhristaha in la hor dhigo qoraal khaldan, lagana sugaa fahan saxsan. 


Da'yarta Soomaalida dibedda 

Lama baro da'yarta Soomaalida dibedda, badankood, sida loo qoro amaba loo 
akhriyo Af-Soomaaliga. Haddii la barana waa iyagoo guriga lagu baray, kumase 
filna. In kastoo qaar ka mid ah jaamacadaha dalka Maraykanka ay billaabeen barista 

Af-Soomaaliga, haddana hadday sugaan da'yartu illaa heer jamacadeed say u 
bartaan afkooda hooyo waxay uun u baran sidii qof ajnabi ah, oo aysan luuqaddu— 
qoraal iyo akhristoonna—u billownayn. 

Haddaba, da'yartaasi markay arkaan eray laba qoraal leh, waxay u fahmayaan in 
laba si loola kala jeedo maadaama laba qoraal la siiyay. Haddaan si kale u dhigo, hal 
eray oo laba qaab loo qoray ayay laba macne ka sugayaan; Macnaha qura ee erayga 
la siiyayna hal qoraal bay u tiirin doonaan, qoraalka kale ee khaldanna way iska 
sidanayaan illaa ay meel khaldan madaxa u geliyaan oo hadhow aan laga fujin karin. 

Waan ognahay oo waxaynu, aalaaba, ka cabannaa sida day'arteenna dibed-ku- 
barbaarka ahi ay ugu liitaan ku-hadalka Af-Soomaaliga, maxay kuula muuqataa, 
marka, haddaynu qoraal khaldanna ugu darno?! Maxay kuula muuqataa haddaynu 
si khaldan u qornay qoraalladii ay wax ka baran lahaayeen? Maanay ahayn dhega- 
la'aan iyo indho-la'aan? 

Taasina kuma ekaan doonto da'yarteenna dibedda ku barbaartay, ee waxay 
caqabad ku noqon doontaa qofka aan Soomaaliga ahayn ee doonaya inuu barto 
afkeenna hooyo. 


Maxaa sababay kala-duwanaanshaha qoraalka Af-Soomaaliga? 

Kala-duwanaanshaha qoraaleed iyo qoraal-xumada ina haysata, wada aragnaye, 
maxaa sababay? yaynu eersannaa? 

• Ma hob-dhisko woxborosho ee dalka ayaa ka gaabiyay hagaajinta 
qoraalka afkeenna hooyo? 

• Mise waxaa eedda dusha laga saarayaa qoroogo aan xilka iska saarin inuu 
saxo qorista afkiisa hooyo? 

• Ma waxaynu eersannaa kala-duwanaanshaha lohjodoho Soomaalida? 

• Mise eedda waxaa iska leh (sidaynu aalaaba niraah) beesho coolomko oo 
Soomaalida aan barin sida Af-Soomaaliga loo qoro 4 

• Mise, eedi ma jirtee, waa hodonnimoda afka Soomaaliga—suu afkeennu 
u murti iyo erayo badan yahay, buu u qoraallo badan yahay? 

• Mise intaasi inaguma filnee, wox kaloonnu eersannaa? 

Muhiimaddu ma ahan in aynu eedda cid gurada 5 u saarno, balse waa in aynu 
dhibta garanno oo dhayno boogta ina bugta. Waa in aynu xol u raadinnaa qoraal- 
habowga ina haysta. 


Haddaba, maxaa xal ah? 

Kor-u-qaadista, tayaynta, iyo midaynta qoraalka afkeenna hooyo waa waajib ina 
wada saaran. Xalkuna wuxuu ku jiraa innagoo garawsanna halista uu ku jiro 
afkennu. 

Luuqadi kuma waarto ku-hadal oo kaliya, balse qoraal. Muddo ( ka dib ?) kadib, Ku- 
hadalka luuqaddu wuu isbedelaa iyadoo waliba ay yaraadaan adeegsiga erayo 
badan oo luuqaddaas ku jiray; bal isu eeg gabayadii qarnigii tagay iyo Af-Soomaaliga 


4 Tani jawaabba iska daaye, su'aalba uma qalanto! 

5 Gurada = dusha 

maanta, isu eeg Af-Soomaliga miyiga iyo magaalada, isu eeg Af-Soomaliga da'yarta 
iyo duqayda. 

Isbedelka ku-hadalka luuqaddu waa mid ku xiran wakhtiga oo wax-ka-qabasho 
maleh! Balse waa in, haddaannu Soomaali nahay, aan iska ilaalino in isbedelkaasi 
naga asiibo dhinac walba (ku-hadal iyo qoraal ahaan). 

Haddaba, yaa laga rabaa in ay dayac-tir iyo daryeel la daba joogaan qoroalko Af- 
Soomaaliga? 

Wanaajinta qoraalka afkeenna hooyo waa waajib qaran. Qof kasta oo Soomaali ahi 
waa inuu xil iska saaraa hagaajinta qoraalka Af-Soomaaliga. Dhayalsashada qoraal- 
xumada maanta ina haysata waxay u horseedi doontaa dhaawac-afeed aan laga 
soo kabsan karin. 

Dabaqabashada qoraalka Af-Soomaaliga Waxaa gacan buuxda ka geysan kara: 

1 . Dugsiyada (Iskoollada): qoraalka, akhriska, iyo naxwaha Af-Soomaaliga waa 
in la baraa ardayda dugsiyada hoose, dhexe, iyo sareba. In kastoo ardaydu ay 
qaataan maaddo (xiisad) Af-Soomaali loo yaqaan, haddana ma wada 
daboosho baahida afeed ee ardayda. 

Buugaagta Af-Soomaaliga laga dhigo ee dugsiyada, inta aan ogahay, waxay 
daboolaan akhriska, suugaanta, iyo sooyaalka; waxaana lagusoo gunaanadaa 
eray-bixin iyo laylisyo. lyadoo taasi ay tahay mid muhiim u ah ardayga si uu 
u ogaado dhaqankiisa iyo soo-jireenkiisaba, haddana waxaan ardayga 
marnaba lagu baraarujin inuu dhab u dhugto bal sida loo qoro afkiisa! 
Marnaba ardayga lama siiyo cashar ama cutub ka hadlaya qorista Af- 
Soomaaliga (marka laga reebo barista Alifbeetada). 

Waxaan hadalkaas ula jeedaa, in kastoo ardaygu uu akhrinayo Af-Soomaali 
qoran, haddana marnaba uma fiirsado sida uu u qoranayahay qoraalka uu 
akhrinayo ee wuxuu xoogga saaraa, oo kaliya, qoraalku wuxuu ku 
saabsanyahay. 

Marka aad baranaysid luuqad kugu cusub waxaad had-iyo-jeer xoogga saarta 
macnaha erayada iyo dhigaalkoodaba; eray aad macnihiisa taqaanid 
haddana aadan qori karin qiimo weyn kuma fadhiyo. 

Haddaba inkastoo aan u dhalannay luuqadda Soomaaliga ku-hadal ahaan, oo 
aynu ka barannay guriga iyo bulshadaba innagoon dadaal dheer la iman, 
haddana qoraal ahaan looma sinna. Qofkasta oo Soomaali ahi ma qori karo 

Af-Soomaaliga haddii aan la barin sida loo qoro. Sidaas daraadeed waxaa la 
oran karaa in ku-hadalka luuqaddu ay ka fududdahay in la qoro marka uu 
qofku kusoo barbaaro bulsho ku hadasha luuqaddaas; laakiin qoraalka waa 
in dhab loo bartaa, loo fiirsadaa, oo dadaal dheer lala yimaadaa. 

Haddaba ardayga Soomaaliga ah ee dugsiyada dhigta wuu ku hadli karaa Af- 
Soomaali, laakiin ma qori karaa? Waa may. Marka dugsigu ma ahan inuu 
xoogga saaro gabayada iyo sheekooyinka oo kaliya, ee waa inuu xooggaas 
mid lamid ah, amaba ka badan, saaraa qoraalka Af-Soomaaliga. 

2. Ardayda jaamacadaha: ardayda jaamacaduhu waa inay kaalintooda ka 
qaataan hagaajinta qoraalka afkeenna hooyo. Waxaad mooddaa ardaygu 
hadduu billaabo jaamacadda inuu doc iska dhigo, dibna uusan u eegin, 
qoraalka afkiisa hooyo. Wuxuu ardaygu qoraalka Af-Soomaaliga la kulmaa 
markuu akhrinayo buug (sheeko, siyaasad, ama qabyaalad ku saabsan) ama 
daalacanayo wararka. Badi ardayda jaamacaduhu iskuma dayaan inay 
dhuuxaan hab-qoraaleedka luuqaddeenna. Waxaana hubaal ah in ardaygu 
uu u baahan doono afkiisa hooyo, qoraal iyo ku-hadalba, si uu bulshadiisa 
ugu gudbiyo cilmiga uu baranayo. 

Ardaydu waxay wax ku bartaan afaf kale sida Ingiriis iyo Carabi, haddaba 
waxaa la oran karaa kuwaasi waa afafka aynu cilmiga kusoo xambaarannay, 
laakiin si rarka loo rogo (cilmiga loo gudbiyo) waa in Af-Soomaali saxsan la 
isticmaalaa (qoraal iyo ku-hadal). 

In kastoo Soomaalida waxbaratay ay soo badanayaan, haddana dadkeennu 
badi heer jaamacad ma gaaraan. Ardayga jaamacaddu waa inuu dareemaa 
qiimaha uu qaranka Soomaaliya ugu fadhiyo—waa inuu dareemaa in la wada 
dhowrayo. Ma ahan inuu ardaygu ka soo qalinjabiyo jaamacadda isagoo af 
qalaad xambaarsan oo ka faanaya amaba liidaya qoraalka afkiisa. Ogoow, 
marka laga tago bahda waxbarashada, dadweynuhu waxay kugu fahmayaan 
waa Af-Soomaali. 

Maadaama wax loo soo baranayo qaranka Soomaaliyeed, waa inaan qiimaha 
cilmiga aan soo barannay raacinnaa qadarinta afka dadweynaha aan wax u 
soo barannay. Af-lngiriis baan aqaannaa iyo Af-Carabi baan wax ku qoraa, 
annagoo Af-Soomaaliga qoraalkiisa ku liidanna, uma ciidaminayso jiritaanka, 
midaynta, iyo daryeelidda Af-Soomaaliga. 

3. Warbaahinta qoran: bahda warbaahintu waa, baa la oran karaa, kuwa ugu 
qoraalka badan dunida—qorraxdii soo baxdaa iyo tii dhacdaaba boqolaal 
qoraal bay is daba dhigaan. Qoraalkaas badani wuxuu caddaynayaa in 
akhristayaal badani ay ku taxanyihiin. Qoraalladaasi waxay saameeyaan, 
farriinna u gudbiyaan, akhristaha. 

Haddaba, warbaahinta waxaan ka filannaa inay noo soo gudbiso war sugan 
oo xaqiiq ku salaysan. Sidaasoo kale warbaahinta qorani waa inay 
adeegsataa qoraal (Af-Soomaali) sugan oo aan isagu iska hor imaanayn. 
Markasta oo aad booqaatid bogagga Internet-ka wararka laga daalacdo, 
waxaad la kulmaysaa qoraal Af-Soomaali ah oo is khilaafaya. Waa arrin anigu 
in badan aan la yaabay! Mar haddii shaqadaadu tahay qoraal, waa inaad 
wanaajisaa. Waa inaad wax u qortaa qaab midaysan (saad shalay u qortay, 
maantana u qor). Maxaa sababay inaad hadba si wax u qortid? 

Bahda warbaahintu si gaar ah ayuu u taabanayaa adeegsiga Af-Soomaaligu. 
Maadaama ay Af-Soomaali wararka ku tabiyaan, kuna qoraan, waxay si lixaad 
leh ugu adeegi karaan tayaynta afkeenna. 

Haddaba, waxaa ku habboon warbaahinta Soomaalida inay u fiirsadaan 
qoraalladooda siday ugu fiirsadaan sugnaanta wararka ay tabinayaan. 

4. Cilmi-afeedyahannada: inkastoo cilmi-afeedka Soomaaliga aad wax looga 
qoray, loona falanqeeyay, haddana waxaan si qoto-dheer wax looga qorin 
qaab-qoraaleedkiisa. Waxaan runtii aad u jeclaan lahaa in cilmi- 
afeedadeennu ay ka falloodaan qoraalka qumman ee Af-Soomaaliga si loo 
helo qoraal midaysan. 

Soomaalida ku xeeldheer afka Soomaaliga waa fara-ku-tiris, waana gabaabsi; 
ardayda Soomalida ee soo barata cilmi-afeedkana aad bay tiradoodu u 
yartahay, taasina waxay keenaysaa in la waayo cid badasha cilmi- 
afeedyahannada maanta. Waxaa cilmi-afeedka luuqaddeenna gacan weyn 
ka geystay, aadna wax uga qoray, aqoonyahanno ajnabi ah, welina ma arag 
dhalinyaro ku howlan inay lafa-guraan cilmi-afeedka Soomaaliga. 

5. Qoraaga: Qoraagu wuxuu ka tagaa qoraal dhaxal-gal noqda, waara, oo 
jiilashu isu dhiibaan (waxayse ku xirantahay hadba mawduuca wax laga 

qorayo). Qoraagu waa inuu ka fikiraa dhigaalka qumman ee erayada uu 
adeegsanayo si uu uga ilaaliyo afkiisa hooyo qoraalka qalloocan. 

Marka wax lagu qorayo Af-lngiriisiga iyadoo la adeegsanayo aaladda casriga 
ah ee "Kumbuyuurtarka", waxaa erayga sida khaldan loo qoray hoos ka 
marta calaamad guduudan oo ka dhigan in eraygaasi u baahanyahay 
sixitaan. Inkastoo afkeennu weli uusan ku biirin afafka Kumbuyuutarku sixi 
karo, haddana qoraagu waa inuu isha la raacaa oo uu ka fiirsadaa qoraalka 
erayada uu adeegsanayo. 

Isagoo qoraagu uu ku mahadsanayahay inuu bulshada usoo gudbiyo qoraal 
nafci leh, haddana ma ahan inuu wax u qoro jaantaa rogan. Waxaad 
mooddaa inaan badankeennu barannay higgaadda iyo Alifbeetada oo 
aanan u joojin qaab-qoraaleedka afka, oo marba hadday erayadu meesha 
ka muuqdaan aysan israaciddoodu iyo kala goyntoodu wax weyn ku 
fadhin—taasina waxay ku caddahay sida aynu badankeennu wax u qorno 
oo aan weli midaysanayn. 

Gunaanad 

Afkeennu waa hodan oo waynu wada ogsoonnahay, laakiin waa in aynaan isaga 
ciyaarin qoraalkiisa oo ninba dhan la aadin. Soomaalidu daafaha dunida ayay ku 
faaftay, waxa aynu isku fahannaana waa Af-Soomaali (qoraal iyo ku-hadal); da'yar 
badan baa dibedaha ku sugan oo u baahan inay dhaqankooda iyo afkooda bartaan, 
qoraal aan midaysanyna wuxuu ku noqonayaa jahawareer ( jaha - war ee r ?). 

In kastoo Af-Soomaaligu yahay luuqad fac weyn, haddana taariikhdiisa qoraali ma 
fogayn . Kala fogaanshaha qoraalka Soomalida waa in si gaar ah loo darsaa oo la 
mideeyaa. 

Haddii aynu niraah Af-Soomaaligu waa—qoraal ahaan—mid curdin ah, waa xilligii 
la barbaarin lahaa; haddiise aynu niraah waa Af sii dabar-go'aya, waa xilligii la daba 
qaban lahaa. 

Haddii la miisaamay maansada Soomaalida, waa inaynu miisaannaa, sidoo kale, 
qoraalka Af-Soomaaliga. 

Ugu danbayntiina waxaan oran lahaa: Qoraagu hadduu qoro waxaan qoraal 
istaahilin, una qoro si aan loo qorin, waa mugdi mugdi galay! Balse, waa su'aale, 
ma u qalmaa in loogu yeero qoraa ? 

